stanford-oval/wikipedia huggingface dataset:
Taigaleinikki

| Taigaleinikki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Suku::  Leinikit Ranunculus
Laji::  monophyllus
Kaksiosainen nimi
 Ranunculus monophyllus  Ovcz. sensu Marklund 
Katso myös
   Taigaleinikki Wikispeciesissä   Taigaleinikki Commonsissa 
Infobox OKNimi-testi OK: 
Taigaleinikki (Ranunculus monophyllus, syn. R. auricomus ssp. sibiricus) on pohjoisessa Euraasiassa tavattava leinikkilaji. Taigaleinikki on apomiktisesti lisääntyvä ryhmälaji, johon kuuluu useita niin sanottuja pikkulajeja. Perinteisesti taigaleinikki-ryhmä on käsitelty apomiktisten kevätleinikkien (R. auricomus) alalajina, mutta nykyään se käsitellään omana lajiryhmänään.
Ulkonäkö ja koko

Monivuotinen taigaleinikki kasvaa 7–35 cm korkeaksi. Varsia on 1–3, ja niiden tyvellä on suomumaisia ja pitkään säilyviä lavattomia lehtituppia. Aluslehtiä on tavallisesti 1–2 kappaletta. Ensimmäisten lehtien lehtilavat ovat muodoltaan munuaismaisia, myöhemmät ovat pöyreähköjä. Lehtilapa on 2–7 cm leveä, kalju, tavallisesti kolmihakoinen tai kolmijakoinen ja leveäliuskainen. Kärkiliuska on hieman kolmiliuskainen. Varsilehtien liuskat ovat 1,5–5 cm pitkiä, tasasoukkia tai suikeita, harvaan kapeahampaisia tai ehytlaitaisia. Kukat sijaitsevat yksittäin varren ja haarojen päissä. Kukkaperä on sileä, kukkapohjus 2–5 mm pitkä ja melko runsaskarvainen. Keltaisessa kukassa on kaksi kehäkiehkuraa. Sekä verhiö että teriö ovat viisilehtisiä, ja toisinaan osa terälehdistä on vaillinaisesti kehittyneitä. Terälehdet ovat 2–12 mm leveitä, ja niissä on mesikuoppa. Taigaleinikki kukkii Suomessa touko-kesäkuussa. Hedelmistössä on harva- tai tiheäkarvaisia pähkylöitä, joissa on 0,6–1,6 mm pitkä ota. Taigaleinikki on myrkyllinen kasvi.
Ulkoisesti taigaleinikki muistuttaa läheisesti suurempi- ja vankempikokoista kevätlehtoleinikkiä.
Taigaleinikki kuuluu apomiktisiin leinikkeihin, jotka pystyvät tuottamaan siemeniä ilman hedelmöitystä. Näin syntyvät apomiktiset pikkulajit ovat toisistaan hyvin vaikeasti erotettavissa. Skandinaviassa taigaleinikkien ryhmästä on kuvattu 8 pikkulajia, joista Suomessa tunnetaan 7. Yksi Skandinaviassa tavattavista pikkulajeista on löydetty Oulun Linnasaaresta 1800-luvun lopulla. A. J. Mela kuvasi lajin tieteelle uutena ja antoi sille nimen Ranunculus nothus.
Levinneisyys

Taigaleinikin levinneisyysalue on pohjoinen. Euroopassa sitä tavataan ainoastaan paikoitellen Keski- ja Pohjois-Norjassa ja -Ruotsissa, Pohjois-Suomessa, sekä Venäjän keski- ja pohjoisosissa. Aasian puolella levinneisyysalue ulottuu etelämmäksi ja kattaa koko Siperian aina Tyynellemerelle saakka. Suomessa taigaleinikki on harvinainen pohjoisen laji, jonka levinneisyysalue on hyvin hajanainen. Eteläisimmät esiintymät ovat Oulun korkeudelta, pohjoisimmat Enontekiön ja Inarin eteläosista.
Elinympäristö

Taigaleinikkiä esiintyy laidunniityillä, pihakedoilla, lehdoissa, lehtomaisilla paikoilla ja rehevissä korvissa.
Aiheesta muualla

Kasviatlas 2010: Taigaleinikki-ryhmän levinneisyys Suomessa
Taigaleinikki.
Aidatrumpetti

Aidatrumpetti on nykyaikainen nimitys erityiselle trumpettityypille, joka kehitettiin Giuseppe Verdin säveltämää, muinaiseen Egyptiin sijoittuvaa Aida-oopperaa varten. Soittimen oikea nimi on tromba egiziana eli egyptiläinen trumpetti. Aidatrumpetit ovat merkittävässä roolissa Aidan toisen näytöksen marssikohtauksessa (Gloria all'Egitto) sekä aivan saman näytöksen lopussa. Oopperassa aidatrumpetteja tarvitaan kuusi kappaletta: kolme as-vireistä ja kolme h-vireistä. Aidatrumpetissa on vain yksi, kokosävelaskelen viritystä laskeva venttiili, ja sen putken pituus ja ääniala ovat lähellä nykyaikaisen b-trumpetin äänialaa, johon verrattuna as-vireinen aidatrumpetti soi kokosävelaskelta alempaa ja h-vireinen puoli sävelaskelta ylempää. Ulkomitoiltaan soitin on tavallista trumpettia paljon pidempi, sillä putki on täysin suora, venttiiliputkea lukuun ottamatta.
Alun perin Verdillä oli ajatuksena käyttää puolet pidempiä, venttiilittömiä luonnontrumpetteja, mutta tästä ajatuksesta luovuttiin näyttämön tilanpuutteen ja pitkän luonnontorven epävarman soitettavuuden vuoksi. Puolta lyhyemmällä putkella voidaan käyttää oktaavia alempana, mutta harvemmassa olevia yläsävelsarjan säveliä, jolloin venttiilin avulla saadaan yläsävelsarjasta tällöin puuttuvat sävelet. Aidan tromba egiziana -osuudet ovat kuitenkin siten sävelletyt, että ne voitaisiin luonnontrumpetillakin soittaa.
Aiheesta muualla

Aidatrumpetteja (Arkistoitu – Internet Archive)
Aittoniemi

Aittoniemi on suomalainen sukunimi, joka on muun muassa seuraavilla henkilöillä:
Samppa Aittoniemi (1892–1969), suomalainen kansanedustaja (Maalaisliitto)
Sulo Aittoniemi (1936–2016), suomalainen kansanedustaja (SMP, Keskusta) ja rikosylikomisario
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ahmad Abughaush

| Mitalit | Mitalit | Mitalit |  |
| --- | --- | --- | --- |
|  Ahmad Abughaush juhlii olympiavoittoaan  |  Ahmad Abughaush juhlii olympiavoittoaan  |  Ahmad Abughaush juhlii olympiavoittoaan  |  |
Maa:  Jordania
Miesten taekwondo
|  Olympialaiset  |  Olympialaiset  |  Olympialaiset  |  |
|  Kultaa | Rio 2016 | 68 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Manchester 2019 | 74 kg |  |
|  Pronssia | Muju 2017 | 68 kg |  |
| Aasian kisat  | Aasian kisat  | Aasian kisat  |  |
|  Pronssia | Jakarta 2018 | 68 kg |  |
Ahmad Abughaush (arab. أحمد أبو غوش‎, s. 1. helmikuuta 1996 Amman) on jordanialainen taekwondoin ja olympiavoittaja. 178 senttimetriä pitkä ja 68 kilogrammaa painava Abughaush on kilpaillut aikuisten arvokilpailuissa 54−74-kiloisten sarjoissa.
Abughaush saavutti yllättäen olympiakultaa 68-kiloisten sarjasta vuoden 2016 kesäolympialaisista Rio de Janeirosta. Hän voitti välierässä espanjalaisen Joel Gonzálezin pistein 12−7 ja loppuottelussa Venäjän Aleksei Denisenkon 10−6. Mitali oli Jordanian historian ensimmäinen olympiamitali.
Abughaush saavutti MM-hopeaa 74 kg:n painoluokassa Manchesterissa 2019 hävittyään loppuottelussa italialaiselle Simone Alessiolle pistein 11−18. Hän sai MM-pronssia 68-kiloisissa Mujussa 2017.
Abughaush saavutti 68 kg:n sarjassa pronssia Jakartan Aasian kisoissa 2018 ja Taipein universiadeissa 2017.
Nuorten MM-kilpailuista Abughaushilla on yksi kultamitali vuodelta 2012 Sharm el-Sheikhistä 63-kiloisten sarjasta. Nuorten Aasian-mestaruuden hän voitti samassa painoluokassa Hồ Chí Minhin kaupungissa 2012.
Al Hekma Tower

| Al Hekma Tower> Burj al-Hikma |
| --- | --- |

Tiedot
Sijainti:  Dubai, Yhdistyneet arabiemiraatit
Koordinaatit:  25°11′57″N, 55°16′06″E
Rakennettu:  2006–2016
Käyttötarkoitus:  toimisto
Tila:  valmis
Tekniset tiedot
Kerroksia:  64 + 2 maan alla
Korkeus
Antenni:  282 m
Kattokorkeus:  282 m
Ylin kerros:  232 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Al Hekma Tower (arab. برج الحكمة‎, Burj al-Ḥikma) on Dubaissa Yhdistyneissä arabiemiraateissa sijaitseva 282 metriä korkea, 64-kerroksinen pilvenpiirtäjä. Rakennus on tarkoitettu toimistokäyttöön, ja se rakennettiin vuosina 2006–2016.
Aittosaari

Aittosaari
Aittosaari Kuivinselältä nähtynä
| --- | --- |
Muut nimet:  Aitsaari
Sijainti:  Savonlinna Etelä-Savo Suomi
Vesialue:  Saimaa: Pihlajavesi
Korkein kohta:  noin 95 m mpy.
Pinta-ala:  3,2 ha
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Aittosaari, puhekielessä myös Aitssaari tai Aitsaari, on noin 3,2 hehtaarin kokoinen saari Pihlajaveden Kuivinselällä Savonlinnassa. Saarella kasvaa metsää, ja se on 300 metriä pitkä ja 160 metriä leveä. Sen kaakkoispuolella on kaksi luotoa, joista isompi on mäntyjä kasvava ja pienempi on puuton. Aittosaaren ja Pellossalon erottaa noin 100 metriä leveä salmi.
Aiolialaisten aarrekammio

| Aiolialaisten aarrekammio |
| --- | --- |
Sijainti:  Delfoin arkeologinen alue, Delfoí, Fokis, Keski-Kreikka, Kreikka
Koordinaatit:  38°28′54.6″N, 22°30′06″E
Rakennustyyppi:  aarrekammio
Valmistumisvuosi:  500-300-luku eaa.
 Osa Unescon maailmanperintökohdetta Delfoin arkeologinen alue 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Aiolialaisten aarrekammio oli antiikin aikainen aarrekammio Delfoissa Kreikassa. Sen rauniot sijaitsevat Delfoin arkeologisella alueella, joka on Unescon maailmanperintökohde.
Aarrekammion rakensivat aiolialaiset arkaaisella tai klassisella kaudella. Se sijaitsi Apollonin pyhäkköalueella Pyhän tien tekemän mutkan keskellä Knidoslaisten aarrekammion ja Sikyonilaisten aarrekammion välissä. Rakennus muistutti arkkitehtuuriltaan pientä antatemppeliä. Sen perustusten koko oli noin 8 × 7 metriä. Sisällä rakennuksessa olivat pronaos sekä cella, joka avautui pohjoiseen päin. Pronaoksen edessä oli kaksi pylvästä (distylos in antis).
Ain’t My Fault

| ”Ain’t My Fault” Zara Larsson |
| --- | --- | --- |

Singlen tiedot
 Albumilta: So Good
 Julkaistu: 2. syyskuuta 2016
 Formaatti: digitaalinen lataus
 Tuottaja(t): MNEK, Mike Spencer
 Tyylilaji: pop
 Kesto: 03.44
 Levy-yhtiö: TEN Music Group, Epic Records, Sony Music
Zara Larssonin muut singlet
| ”This One’s for You” 2016 | ”Ain’t My Fault” 2016 | ”I Would Like” 2016 |
Ain’t My Fault on ruotsalaislaulajan Zara Larssonin musiikkikappale. Sen julkaisivat TEN Music Group, Epic Records ja Sony Music hänen toisen, "So Good"-studioalbumin kolmantena singlenä 2. syyskuuta 2016. Kappaleen ovat sanoittaneet Larsson, MNEK ja Markus Sepehrmanesh, joista MNEK myös tuotti sen Mike Spencerin kanssa. Kappaleen musiikkivideon ohjasi Emil Nava ja se julkaistiin Larssonin vevo-kanavalla 30. syyskuuta 2016. Videolla nähdään Larsson tanssimassa hänen tyttöystäviensä kanssa.
"Ain’t My Fault" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Australiassa, Irlannissa, Isossa-Britanniassa, Itävallassa, Libanonissa, Norjassa, Romaniassa, Saksassa, Skotlannissa, Slovakiassa, Suomessa, Tanskassa ja Uudessa-Seelannissa. Lisäksi se on myynyt Australiassa kaksinkertaista ja Ruotsissa kolminkertaista platinaa. Larsson on esittänyt kappaleen livenä muun muassa BBC Radio 1:n Live Loungessa 20. syyskuuta 2016 ja Capitalin vuoden 2017 Summertime Ball-minifestivaalilla 10. kesäkuuta 2017.
Käännös suomeksi
Above the Law (yhtye)

| Above the Law> Tiedot |
| --- | --- |
Toiminnassa:  1989–
Tyylilaji:  hip hop, West Coast Rap, gangsta rap
Kotipaikka:   Pomona, Kalifornia, USA
Laulukieli:  englanti
Jäsenet:   Cold 187um    KMG the Illustrator    DJ Total K-Oss  
Entiset jäsenet:   Go Mack  
Levy-yhtiö:  Ruthless   Warner Bros   Death Row Records   Tommy Boy   Street Solid  
Infobox OKNimi-testi OK: 
Above the Law on yhdysvaltalainen rap-yhtye, joka perustettiin 1989. Perustajina toimivat Cold 187um, KMG the Illustator, Go Mack ja DJ Total K-Oss. Vuonna 1999 ryhmä liittyi Death Row Recordsiin, mutta erosi vuonna 2002. Heidän kappaleensa "Murder Rap" löytyy Grand Theft Auto: San Andreas -videopelistä, kuvitteelliselta Radio Los Santos -radioasemalta. Se soi myös Pineapple Express – ohutta yläpilveä -nimisessä elokuvassa.
Aiheesta muualla

Discogs entry
Dubcnn Exclusive: Above the Law's Cold 187um Speaks to Jonathan Hay
Al Hadan piirikunta

| Al Hadan piirikunta |
| --- | --- |
Valtio:  Jemen
Hallinto:  
 – hallinnollinen keskus:  Dhamar
Väkiluku (2003):  143 100
Al Hadan piirikunta sijaitsee Dhamarin maakunnassa Jemenissä. Vuonna 2003 sen asukasluku oli 143 100.
Aino Jawo

Aino Jawo (s. 7. heinäkuuta 1986 Nackassa) on ruotsinsuomalainen artisti. Jawo on tullut tunnetuksi Icona Pop -popduosta, jonka hän perusti yhdessä Caroline Hjeltin kanssa vuonna 2009. Myös Hjeltillä on suomalaiset juuret. Aino Jawon äiti on suomalainen ja isä gambialainen ja hän on kasvanut Tyresössä, Tukholman eteläpuolella.
Jawo on myös esiintynyt ääninäyttelijänä muuan muassa Trolls-elokuvassa.
Jawolla on vuonna 2021 syntynyt lapsi.
Aili Nilsson

Aili Nilsson (11. lokakuuta 1892 Oulu – 24. tammikuuta 1981) oli suomalainen ruotsin kielellä kirjoittanut näytelmäkirjailija.
Näytelmiä

Maja-dagen : lustspel i två akter. Svenska folkskolans vänner, Helsingfors 1930
Aili Moberg-Gidlund

Aili Estrid Ingrid Moberg-Gidlund (13. heinäkuuta 1905 Hämeenlinna – 3. maaliskuuta 2002 Sollefteå) oli suomalainen opettaja ja ruotsin kielellä kirjoittanut runoilija.
Moberg-Gidlund tuli ylioppilaaksi Hämeenlinnan ruotsalaisesta yhteiskoulusta 1923. Hän valmistui kansakoulunopettajaksi Ekenäs seminarium seminaarista 1925. Hänellä oli korkeakouluopintoja. Kansakoulunopettajana Moberg-Gidlund oli Inkoossa 1925–1928 ja voimistelunopettajana Äggelby svenska samskola koulussa 1928–1932. Pisimmän työjakson hän teki kansakoulunopettajana Helsingissä 1930–1965.
Moberg-Gidlundin vanhemmat olivat metsänhoitaja Karl Knut Moberg ja Ingrid Emilia Anna Ellen (o.s. Leidenius). Puoliso oli Henrik Edvin Gidlund vuodesta 1965.
Teoksia

Din hand. Religiös dikt 8. Förbundet för svenskt församlingsarbete i Finland, Helsingfors 1968
Evigt nu. Församlingsförbundets förlag, Helsingfors 1974
Mycket mera. A. Moberg-Gidlund, Sollefteå 1993
Alan Webb

Alan Webb
Alan Webb (s. 13. tammikuuta 1983 Ann Arbor, Michigan) on yhdysvaltalainen kestävyysjuoksija ja triathlonisti.
Webb teki vuonna 2001 high school -ennätykset mailin juoksussa sisäradoilla (3.59,86) ja ulkoradoilla (3.53,43). Vuonna 2004 hän voitti Yhdysvaltain olympiakarsinnat 1 500 metrin juoksussa. Ateenan olympialaisissa hän karsiutui alkuerissä. Vuonna 2005 Webb voitti maansa mestaruuden 1 500 metrillä. Myöhemmin samana vuonna hän juoksi Helsingin MM-kisoissa matkalla yhdeksänneksi ajalla 3.41,04. Vuonna 2007 hän voitti maansa mestaruuden sisäradoilla mailin juoksussa ja ulkoradoilla 1 500 metrin juoksussa. Osakan MM-kilpailuissa hän sijoittui kahdeksanneksi ajalla 3.35,69.
Webb lopetti yleisurheilu-uransa vuonna 2014 ja siirtyi triathloniin.
Henkilökohtaiset ennätykset

800 metrin juoksu: 1.43,84 (2007)
1 500 metrin juoksu: 3.30,54 (2007)
Mailin juoksu: 3.46,91 (2007)
3 000 metrin juoksu: 7.39,28 (2005)
5 000 metrin juoksu: 13.10,86 (2005)
10 000 metrin juoksu: 27.34,72 (2006)
Aiheesta muualla

Alan Webb Kansainvälinen yleisurheiluliitto. (englanniksi)
Webb Yhdysvaltain olympiajoukkueen sivuilla
Aglientu

| Aglientu (Santu Francìscu di l'Aglièntu) |
| --- | --- |

 Sijainti Sassarin maakunnassa
 Aglientu
 Koordinaatit: 41.078°0′0″N, 9.112°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  148,19 km²
Korkeus:  420 m
Väkiluku:  1 171
Aikavyöhyke:  UTC+1
 – Kesäaika:  UTC+2
Postinumero:  07020
Suuntanumero(t):    079
Rekisterikilpi:  SS
 
 http://www.comune.aglientu.ot.it 
Infobox OKVirheellinen NIMI-arvo: 
Aglientu (galluuriksi Santu Francìscu di l'Aglièntu) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 1 171 asukasta (vuonna 2016) ja sen pinta-ala on 148,19 neliökilometriä. Se sijaitsee 420 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Aglientu Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Aino Järvinen

Aino Järvinen (s. 2004) on suomalainen salibandyn pelaaja, pelipaikaltaan hyökkääjä. Hän on edustanut naisten F-liigassa Turun Palloseuraa kaudesta 2020–2021 alkaen. Ensimmäisellä liigakaudellaan hän teki 20 ottelussaan kolme maalia ja pelasi lisäksi kolme pudotuspeliä. Kaudella 2021–2022 hän pelasi runkosarjassa 21 ottelua ja teki niissäkin kolme maalia. Pudotuspeleissä hän pelasi 14 ottelua ilman tehopisteitä. Hän voitti Suomen-mestaruuden vuonna 2022.
Ahmad Al Harthy

Ahmad Al Harthy (s. 31. elokuuta 1981) on Omanilainen moottoriurheilija. Hän aloitti uransa karting-sarjoissa. Vuonna 2006 hän kilpaili Thunder Arabia Middle Eastern Series-luokassa sijoittuen sarjan toiseksi. Seuraavana vuonna hän kilpaili Formula Renault 2.0 UK BARC talvisarjassa sijoittuen kolmanneksi. Vuonna 2009 Harthy kilpaili Formula Renault 2.0 UK BARC-sarjassa sijoittuen sarjan toiseksi. Vuonna 2011 Harthy kilpaili Britannian Porsche Carrera Cup A1-luokassa sijoittuen kolmanneksi. Vuonna 2012 Harthy jatkoi samassa sarjassa voittaen sarjan mestaruuden.
Aiheesta muualla

http://www.driverdb.com/drivers/ahmad-al-harthy/
Aiden Ashley

| Aiden Ashley |
| --- | --- |
 Aiden tammikuussa 2012.
Henkilötiedot
Syntynyt: 28. helmikuuta 1990 (ikä 34) Arizona, Yhdysvallat
Ammatti:  pornonäyttelijä
Aiheesta muualla
Kotisivut
IMDb
Aiden Ashley (s. 28. helmikuuta 1990) on yhdysvaltalainen pornonäyttelijä. Hän on toiminut myös Penthousen mallina. Hän aloitti alalla marraskuussa 2009 esiintymällä Celeste Starin kanssa ja teki alkuun vain lesbopornoa. Heinäkuussa 2011 Ashley solmi kahden vuoden sopimuksen Axel Braun Productionsin kanssa ja siirtyi myös heteropornoon. Ashleyn ensimmäinen elokuva miehen kanssa oli The Dark Knight XXX -pornoparodia. Näyttelemisen lisäksi Ashley on toiminut myös musiikkialalla DJ-musiikintekijänä ja hänen tyylilajinsa on sähköinen tanssimusiikki (engl. Electronic Dance Music).
Palkinnot ja kunnianosoitukset

Juliland.com -sivuston "Kuukauden jGrrl" (maaliskuu 2011).
AVN Awards 2011: ehdokkuus luokassa "Paras yksittäinen seksikohtaus".
Aiheesta muualla

Aiden Ashley Internet Movie Databasessa. (englanniksi)
Adriana Sage Babepedia (englanniksi)
Aino Kallio

Aino Kallio tarkoittaa muun muassa seuraavia:
Moskovan Tiltu, oik. Aino Kallio (s. 1903), suomalaissyntyinen neuvostoliittolainen radiokuuluttaja
Aino Kallio-Ericsson (1917–2018), suomalainen arkkitehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aino Kallio”, voi hakea sivunnimihaulla, laajalla sivunnimihaulla tai tekstihaulla.
Aioin silta

Ilmakuvassa räjähdyskeskuksesta, jossa näkyy Aioin silta
Aioin silta (jap. 相生橋, Aioi-bashi) on silta Hiroshimassa, joka ylittää Honkawan joen haarautumaa jokisuistossa ja siitä erkanee Motoyasujoki. Silta oli jokseenkin tarkkaan ottaen T-kirjaimen muotoinen ja sitä kuvailtiin lajissaan Hiroshiman kauneimpana. T:n malliseksi sillan oli tehnyt siinä keskivaiheilla ollut erillisliittymä. Silta oli atomipommin pudotuksen tähtäyspiste.
Sillan valitsi tähtäyskohdaksi pomminpudottaja Thomas W. Ferebee kenraali Curtis LeMayn pyynnöstä. Valinnan hyväksyi pommin pudottaneen lentokone Enola Gayn päällikkö, eversti Paul Tibbets. Sillan lähettyvillä sijaitsi tärkeä sotilaallinen kohde, Hiroshiman linna, jossa olleista joka kymmenes selviytyi pommituksesta. Pommi osui 300 metrin päähän sillasta, ja hyposentrumiksi muodostui tällöin Shiman sairaala.
Nykyään silta on merkittävä osa Hiroshiman rauhanpuistoa. Sillan itäpäässä, linnan suunnassa sijaitsee myös Hiroshiman rauhanmuistomerkki.
Aioin silta uudelleenrakennettuna ja uudistettuna
Aiheesta muualla

Wikimedia Commonsissa on kuvia tai muita tiedostoja aiheesta .
Silta Awesome Stories -sivustolla (englanniksi)
Silta Wikimapia-sivustolla (englanniksi)
Akmyrat Rejepow

Akmyrat Rejepow oli turkmenistanilainen kenraali ja edesmenneen presidentti Saparmurat Nijazovin henkivartiokaartin komentaja. Hän hallitsi koko armeijaa, joka vartioi Türkmenbaşyn lisäksi hallituksen rakennuksia ja muita tärkeitä kohteita. Armeija hoiti myös esimerkiksi erotettujen liikennepoliisien tehtäviä ja osaa sairaanhoidosta Nijazovin erotettua terveydenhuoltohenkilöstön pääkaupungin ulkopuolella.
Kenraali Rejepow asetti myös luotettuja miehiään puolustusministeriön ja sisäministeriön johtoon. Maan uudeksi presidentiksi valittu Gurbanguly Berdymuhamedov erotti Rejepowin 15. toukokuuta 2007 siirtääkseen hänet toisiin tehtäviin.
Hänet raportoitiin heinäkuun lopulla 2007 vangitun ja tuomitun 20 vuoden vankeusrangaistukseen.
Rejepow oli yksi Turkmenistanin erikoisvangeista, joiden olinpaikasta kansainvälinen Prove They Alive -kampanja vaati selvitystä. Hänen kerrottiin kuolleen 10. elokuuta 2017 vankilassa veritulppaan.
Aivan eri mies

| Aivan eri mies Jani Wickholm |
| --- | --- | --- |

Studioalbumin tiedot
 Julkaistu: 20. kesäkuuta 2012
 Tuottaja(t): Jani Wickholm
 Kesto: 45.02
 Levy-yhtiö: Motley
Jani Wickholmin muut julkaisut
| Kirkkaimmat tähdet 2004–2010 2010 | Aivan eri mies 2012 | Sininen tie 2015 |
Aivan eri mies on Jani Wickholmin kuudes studioalbumi. Se julkaistiin 20. kesäkuuta 2012.
Kappaleet

Kotiin – 4.08
Aivan Eri Mies – 4.16
Kevättää – 4.02
Mies Tarvii Naisen – 4.27
Minä Haluan – 3.40
Laiskanlinnan Herra – 5.17
Mainees Tähden – 3.49
Ilo Edelläni Kulkee – 3.37
Tänään Tehdään Muistoja – 3.31
Mihin Vaan – 3.54
Kalpenee Hetkeksi Yö – 4.17
Akmiitti

| Akmiitti |
| --- | --- |

Luokka:  silikaattimineraalit
Kemialliset ominaisuudet
Kemiallinen kaava:  NaFeSi2O6
Fysikaaliset ominaisuudet
Kidejärjestelmä:  monokliininen
Lohkeavuus:  täydellinen
Kovuus Mohsin asteikolla:  5–6
Ominaispaino:  3,2–3,4
Optiset ominaisuudet
Kiilto:  lasikiilto
Aiheesta muualla
  Akmiitti Commonsissa 
Akmiitti on pyrokseeniryhmään kuuluva ketjusilikaattimineraali. Akmiitti on akmiitti–augiitti-sarjan natrium-päätejäsen. Sen kemiallinen kaava on NaFeSi2O6, jonka rauta on varaukseltaan Fe3+. Akmiitti–augiitti-sarjassa natriumin korvaa toisinaan kalsium ja rauta, jolloin magnesium korvaa raudan sähkövarauksen tasapainottamiseksi. Osan raudasta korvaa tällöin alumiini.
Akmiitti esiintyy tummanvihreinä monokliinisinä prismakiteinä. Kiilloltaan se on lasikiiltoinen ja sen lohkeavuus on täydellinen. Sen kovuus Mohsin asteikolla on 5–6, ja akmiitin ominaispaino on 3,2–3,4.
Mineraalia esiintyy emäksisissä nefeliinisyeniiteissä ja sen kaltaisissa magmakivissä.
Aidaslammi

| Aidaslammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  62°02′41″N, 25°10′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Laskujoki:  Aidasoja Kuoreojaan 
Järvinumero:  14.523.1.008
Mittaustietoja
Pinnankorkeus:  119 m  
Pituus:  300 m  
Leveys:  120 m  
Rantaviiva:  0,673 km  
Pinta-ala:  1,861 ha  
Saaria:  ei saaria 
 fiAidaslammi 
Aidaslammi  on Keski-Suomessa Jämsässä  Huhtian lähellä sijaitseva lampi.
Maantietoa

Lampi on 300 metriä pitkä, 120 metriä leveä, ja sen pinta-ala on 1,9 hehtaaria. Lammella ei ole kartan mukaan saaria. Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Iso Rautaveden alueella (14.52), jonka Salosveden–Pettämän alueeseen (14.523) se kuuluu. Lammen vedenpinnan korkeus on 119 metriä mpy.